Referat fra medlemsmøte i Kvaløya og omegn pensjonist-forening 27. april 2023 – Kvaløysletta sykehjem

Møtet starta med sangen ”No livnar det i lundar”. Det møtte 27 medlemmer på møtet.

Reidar Vollstad var dagens foredragsholder. Han hadde et interessant foredrag og viste bilder om Tirpitz sin ferd under krigen.

Etterpå ble det kaffe og kaker. Harriet hadde bakt nydelig glutenfri bløtkake, og hadde også med lefser og krydderkake.

Sak 1) 17. mai-arrangement på sykehjemmet 16. mai (10:30) - Forespørsel om deltakelse fra pensjonistforeninga.

Sykehjemmet skal arrangere 17. mai feiring for beboerne den 16. mai. Pensjonistforeningen er blitt forespurt om å bistå med servering. Det trengs 5 personer, oppmøte kl 1030.
Åshild Kristensen, Eva Olsen, Irene Pettersen, Inger og Jim Seppola meldte seg.

Sak 2) Pensjonisttur Vesterålen høsten 2023 og dagstur til Sommarøy

Egil Olsen, Tromsø busscharter har reservert hotellrom på Sortland den 17.- 19 august 2023. For at det skal bli tur må det være 35 påmeldte.
Informasjon om turen legges ut på lagets nettside, og det sendes ut en melding til alle med info om hvor de finner den.
Turen koster kr 4400,- i dobbeltrom + kr 1300,- for enkeltromstillegg. Styret vedtok å sponse turen med kr 1000,- pr person. Påmeldingslista ble sendt rundt. Pr i dag er det 23 påmeldte fra vår forening.

Det planlegges også en dagstur til Sommarøy som avslutning på vårsemesteret. Dato settes senere. Det bestilles mat på Sommarøy hotell. Denne turen kjøres med privatbiler. Ragnhild foreslo at vi spør Hillesøy pensjonistforening om de har interesse av å møte oss. Hun kontakter lederen..

Sak 3) Oppfølging av invitasjon til å delta i brukergruppe i prosjektet "Kvaløya bo- og velferdssenter".
Trond informert om møte han har være på om prosjektet "Kvaløya bo- og velferdssenter".
Tromsø kommunestyre har vedtatt oppstart av arbeid med konseptvalg-utredning for bygging av nytt bo- og velferdssenter på Kvaløysletta. Utredningen skal lede frem til beslutning i 2023. Pensjonistforeninga er invitert med i arbeidet.
Neste møter er 24.mai og 14. juni. Trond møter for vår forening.

Sak 4) Tilbud om etablering av datastue i regi av Seniornett

Det er kommet spørsmål fra Seniornett om det er interesse for enkel dataopplæring for medlemmene. De kan stille med 2 representanter og vil ha to hjelpere fra foreningen. Dette kan være av interesse, og det tas kontakt for oppstart til høsten.

Sak 5) Foredragsholder neste møte er Ingebjørg Haga om gjenreisningsarkitektur.

Sak 6) Unni og Jonny sto for loddsalget, som innbrakte kr 1990,- denne gangen.

For å hylle våren, ble møtet ble avsluttet med sangen «Kom mai du skjønne milde».

Helene Bråten